laion/Wikipedia-Exotic huggingface dataset:
חוסיין שייח'-אל-אסלאם

חוּסיין שייחֻ'-אל-אסלָאם (בפרסית ובערבית: حسین شیخ‌ الاسلام, תעתיק מדויק: חֻסֵין שיח' אלאסלאם; 29 בנובמבר 1952 – 5 במרץ 2020) היה פוליטיקאי ודיפלומט שמרן איראני שמילא מספר תפקידים בממשל האיראני. שייח'-אל-אסלאם למד הנדסת מחשבים באוניברסיטת קליפורניה בברקלי. ב־1979 היה שייח'-אל-אסלאם אחד הסטודנטים המיליטנטיים שתפסו והחזיקו אמריקאים כבני ערובה במהלך משבר בני הערובה באיראן. כיהן כמזכיר האגודה האסלאמית לסטודנטים המתגוררים באמריקה ובקנדה בין 1980–1997. שייח-אל-אסלאם כיהן כעוזר פוליטי של שר החוץ האיראני מ־1981 עד 1997. שייח'-אל-אסלאם היה מעורב בהקמת חזבאללה בלבנון בשנות ה-80 כחלק מתפקידו בשגרירות איראן בסוריה. כיהן כשגריר איראן בסוריה 1998-2003. שייח'-אל-אסלאם נבחר כנציג פרלמנטרי של העיר טהראן במג'לס השישי (2004–2008). 2016-2009: סגן יו"ר המג'לס עלי לאריג'אני לעניינים בינלאומיים. 2010-2016: מזכיר הוועידה הבינלאומית לתמיכה באינתיפאדה הפלסטינית (2010-2016) ביולי 2016 התמנה ליועצו של שר החוץ מוחמד ג'וואד זריף, שייח'-אל-אסלאם מת כתוצאה ממחלת נגיף קורונה 2019 ב-5 במרץ 2020. בהנחיית שר החוץ זריף, נקרא אחד משני אולמות הישיבות המרכזיים במשרד החוץ של איראן על שמו של חוסיין שייח'-אל-אסלאם. מדיה וקבצים בנושא חוסיין שייח'-אל-אסלאם בוויקישיתוף חוסיין שייח'-אל-אסלאם, באתר "Find a Grave" (באנגלית) One Year of COVID: Infected Officials, The Irian Primer, ‏June 7, 2021 Samii, Bill. "Analysis: Iran Sends Terror-Group Supporters To Arafat's Funeral Procession". RadioFreeEurope/RadioLiberty. רונן ברגמן, האיראני שנחשב למעורב בתעלומת רון ארד מת מנגיף הקורונה, באתר ynet, 9 במרץ 2020 شیخ الاسلام مشاور وزیر خارجه شد | خبرگزاری فارس, web.archive.org, ‏2022-07-13 "شیخ الاسلام مشاور وزیر خارجه شد". Yjc.ir. נבדק ב-21 ספטמבר 2024. "دیپلمات سابق ایران بر اثر ابتلا به کرونا درگذشت؛ حال فاطمه رهبر "وخیم" اعلام شد". (Radio Farda) رادیو فردا (בפרסית). נבדק ב-5 במרץ 2020. {{cite web}}: (עזרה) "Senior Iranian official and former advisor to Zarif dies of coronavirus". Al Arabiya English. 5 במרץ 2020. נבדק ב-6 במרץ 2020. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חוסיין שייח'-אל-אסלאם".
קוסמופוליטיות (ביולוגיה)

בביוגאוגרפיה, טקסון קוסמופוליטי הוא טקסון בעל תחום תפוצה רחב ביותר, כלומר, טקסון שתפוצתו היא באזורים נרחבים בעולם ולעיתים גם בכל העולם. ברמת המין, קוסמופוליטיות כרוכה על פי רוב גם בטווח אקולוגי רחב ובאמצעים יעילים להפצה למרחק. מינים קוסמופוליטיים זוכים בדרך כלל למצב שימור "ללא חשש", זאת מאחר שאוכלוסייתם העולמית גבוהה ואינה עתידה להיפגע באופן משמעותי לטווח הקרוב. מספר יצורים ימיים יכולים לנדוד ברחבי העולם כולו, אך עדיין אוכלוסיותיהם יכולות להיפגע באופן מקומי או אף לצנוח בשיטתיות. גם מינים בעלי להקות גדולות יכולות להיפגע מתנאים משתנים, למשל חגבי הארבה, הנפגעים ממחסור במזון ומתים במהירות. ישנם מעט מינים החיים ברחבי כל הכדור. מינים אלה כוללים, בין השאר את האדם, חיות בית שונות, 3 מכרסמים מצליחים מאוד – עכבר הבית, חולדה חומה וחולדה שחורה. מינים נוספים הם דרור הבית, יונת הבית, בז נודד, תנשמת לבנה, ראשתן גדול-ראש ומיני חופמאים החיים ברחבי כל הגלובוס. מבין חסרי החוליות ישנם את זבוב הבית, יתושים, דבורת הדבש, פרעושים ומינים שונים של נמלים. ערך זה הוא קצרמר בנושא ביולוגיה ובנושא איכות הסביבה. אתם מוזמנים לתרום לוויקיפדיה ולהרחיב אותו.
דאדלי ווטן

דאדלי גודול ווטן (באנגלית: Dudley Goodall Wooten‏; 19 ביוני 1860 – 7 בפברואר 1929) היה עורך דין ופוליטיקאי אמריקאי שכיהן קדנציה אחת כחבר בית הנבחרים של ארצות הברית מטקסס מ-1901 עד 1903. ווטן, שנולד ב-19 ביוני 1860 ליד ספרינגפילד, מיזורי, עבר בינקותו עם הוריו לטקסס במהלך מלחמת האזרחים. הוא למד בבתי ספר פרטיים בפריז, טקסס, וסיים את לימודיו באוניברסיטת פרינסטון ב-1875. הוא למד באוניברסיטת ג'ונס הופקינס, בולטימור, מרילנד, וסיים את המחלקה למשפטים של אוניברסיטת וירג'יניה בשרלוטסוויל, שם זכה בפרסים הגבוהים ביותר של בית הספר על כתיבה ודיונים והיה חבר באחוות פי קאפה פסי. הוא התקבל ללשכת עורכי הדין בשנת 1880 ועסק בכך באוסטין, טקסס. הוא שימש כפרקליט של אוסטין בשנים 1884–1886. הוא עבר לדאלאס, טקסס, ב-1888. הוא כיהן כשופט בבית המשפט המחוזי של מחוז דאלאס בשנים 1890–1892. הוא כיהן כחבר בבית הנבחרים של המדינה בשנים 1898 ו-1899. כחבר בבית המחוקקים של טקסס, ווטן שימש כציר בוועידת ההגבלים העסקיים הלאומית בשיקגו בשנת 1899. הוא כיהן כחבר במועצה המבצעת של הפדרציה הלאומית האזרחית בשנת 1900. הוא שימש כציר בוועידת המס הלאומית בבאפלו ב-1901. חבר הקונגרס ווטן נסע לאלסקה ב-1902 כדי לערוך מחקר בקונגרס על צורכי השטח. ווטן נבחר כדמוקרט לקונגרס ה-57 כדי למלא את המקום הפנוי שנגרם על ידי מותו של רוברט אמט בארק וכיהן מ-13 ביולי 1901 עד 3 במרץ 1903. בשנת 1902 הפסיד ווטן בניסיונו לקבל מועמדות כמועמד הדמוקרטי למושב בבית הנבחרים. לאחר שעזב את בית הנבחרים, ווטן חידש את עריכת הדין בסיאטל, וושינגטון. הוא כיהן כשופט מיוחד של בית המשפט העליון בתקופות שונות. הוא שימש כציר בקונגרס הלאומי של הנהרות והנמלים ב-1912. הוא שימש כציר בקונגרס השימור הלאומי ב-1913. הוא מונה לחבר במועצת המדינה של תוכניות לימודים גבוהות יותר על ידי המושל ב-1919. ווטן עבד כפרופסור למשפטים באוניברסיטת נוטרדאם, נוטרדאם, אינדיאנה מ-1924 עד 1928. הוא מת בזמן ביקור באוסטין, טקסס, ב-7 בפברואר 1929. דאדלי ווטן, באתר המדריך הביוגרפי של הקונגרס של ארצות הברית (באנגלית) דאדלי ווטן, באתר "Find a Grave" (באנגלית) Kestenbaum, Lawrence. "Dudley Goodall Wooten-The Political Graveyard". The Political Graveyard. נבדק ב-27 ביוני 2010. {{cite news}}: (עזרה)
אטישי מרלנה

אנשיטי מרלנה סינג (בהינדי: आतिशी मार्लेना; נולדה ב־8 ביוני 1981) היא פוליטיקאית הודית המכהנת כראש השרים של דלהי מספטמבר 2024. אנטישי מרלנה סינג נולדה לוויג'אי קומאר סינג, פרופסור באוניברסיטת דלהי, וטריפטה וואי. היא קיבלה תואר בהיסטוריה ממכללת סנט סטפן (אנ') בדלהי, ולאחר מכן למדה באוניברסיטת אוקספורד. אטישי התגוררה במשך כשבע שנים בכפר במאדהיה פרדש תוך עיסוק בחקלאות אורגנית ויוזמות חינוכיות. ב־2013 הייתה אטישי שותפה בוועדה שכתבה את מניפסט הבחירות של מפלגת אאם אדמי לקראת הבחירות לאספה המחוקקת של דלהי. ב־2015 מונתה אטישי ליועצת לסגן ראש השרים של דלהי מניש סיסודיה (אנ'). היא החזיקה בתפקיד כשלוש שנים, עד שמשרד הפנים של הודו ביטל את החזקתה בתפקיד בטענה שהליך המינוי לא נעשה כראוי. בבחירות ללוק סבהה ב־2019 התמודדה אטישי במחוז הבחירה בניו דלהי, והגיעה למקום השלישי. אטישי נבחרה לאספה המחוקקת של דלהי בבחירות ב־2020. הושבעה כשרה בממשלת דלהי במרץ 2023. אטישי הושבעה כראש השרים של דלהי ב־21 בספטמבר 2024. מדיה וקבצים בנושא אטישי מרלנה בוויקישיתוף India Today News Desk, Atishi: Oxford-educated AAP leader set to become Delhi Chief Minister, India Today, ‏17 בספטמבר 2024 Express News Service, Atishi, Sisodia’s right hand woman on education, now has to fill his shoes, The Indian Express, ‏1 במרץ 2023 Opinion: Meet the women who have fought to break the mould in India's ‘toxic’ election, The Independent, ‏2019-05-22 (באנגלית) AAP's Atishi hopes scholar work will help her shine in Assembly, Livemint, ‏11 בפברואר 2020 "Kalkaji election results: AAP's Atishi wins in her debut Assembly polls". The Economic Times. 2020-02-11. נבדק ב-2024-09-21. "Atishi to become first woman minister in Kejriwal Cabinet". The Economic Times. 2023-03-01. נבדק ב-2024-09-21. Kumar Kunal, AAP's Atishi takes oath as Delhi's Chief Minister, 5 leaders join her Cabinet, India Today, ‏21 בספטמבר 2024
רוברט בארק

רוברט אמט בארק (באנגלית: Robert Emmet Burke‏; 1 באוגוסט 1847 - 5 ביוני 1901) היה חבר בית הנבחרים של ארצות הברית מטקסס. רוברט אמט בארק נולד ב-1 באוגוסט 1847 ליד דיידוויל, אלבמה, ולמד בבתי ספר ציבוריים סמוכים. הוא עבר לג'פרסון, טקסס, בשנת 1866. בארק התגייס כטוראי לצבא הקונפדרציה, פלוגה D רגימנט ג'ורג'יה ה-10 לפני גיל שש עשרה ושירת לאורך כל מלחמת האזרחים. בארק למד משפטים, התקבל ללשכת עורכי הדין בנובמבר 1870 והחל לעסוק בכך בדאלאס, טקסס, ב-1871. הוא כיהן כשופט של מחוז דאלאס בשנים 1878–1888. הוא כיהן כשופט של המחוז השיפוטי הארבעה עשר של טקסס 1888–1896. בארק נבחר כדמוקרטי לקונגרסים ה-55, ה-56 וה-57 וכיהן מ-4 במרץ 1897 עד מותו. בארק מת בדאלאס, טקסס, ב-5 ביוני 1901, ונקבר בבית הקברות גרינווד. רוברט בארק, באתר המדריך הביוגרפי של הקונגרס של ארצות הברית (באנגלית) רוברט בארק, באתר "Find a Grave" (באנגלית)
יחידת הפצה

בבוטניקה, יחידת תפוצה (באנגלית: Propagule) היא כל חלקי הצמח, שבאמצעותם הוא מפיץ את צאצאיו מצמח האם והלאה. יחידת תפוצה יכולה להיות זרע (למשל של פרג), חלק של פרי (פרסת-סוס), פרי (חמנית), ענף (כנפן) ולעיתים אפילו כל הצמח, כמו במקרה של צמחי גלגל (עכובית הגלגל). הפצת זרעים ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
ברבי מעצבת אופנה

ברבי מעצבת אופנה (באנגלית: Barbie Fashion Designer) הוא משחק מחשב לילדים מ-1996 שיצא על ידי מאטל וחברת ההפקות "Digital Domain". הוא משחק הווידאו הראשון שיצא עבור קהל יעד של בנות שהצליח מסחרית והיה לאחד ממשחקי הווידאו הנכרים ביותר בשנת יציאתו, מה שהוביל ליציאה של משחקים נוספים עבור בנות, על אף הצלחתו המשחק זכה גם לביקורת עקב עיסוקו בנושאים נשיים סטריאוטיפים. המשתמשים במשחק יכולים לעצב בגדים לפי קריטריונים כמו צבע ותבנית, ישנה אפשרות גם להדפיס את הבגד ולהלביש אותו על בובת הברבי. נאמר שאחד הדברים שהובילו להצלחתו זה עקב כך שהמשחק השלים את הדרך שבה ילדות אהבו לשחק עם בובות הברבי שלהן. ברבי מעצבת אופנה, באתר MobyGames
דרקון ירוק (סרט)

דרקון ירוק (באנגלית: Green Dragon) הוא סרט דרמת מלחמה אמריקאי משנת 2001 בבימויו של טימותי לין בוי, ובכיכובם של פטריק סווייזי, פורסט וויטאקר ודוונג דון. הסרט עוקב אחר החוויה של פליטים וייטנאמים בארצות הברית מיד לאחר נפילת העיר סייגון בתום מלחמת וייטנאם. טאי טראן מונה למתרגם המחנה על ידי סמל רובאות ג'ים לאנס (פטריק סווייזי). הוא הגיע עם שני ילדיה הקטנים של אחותו, שככל הנראה אבדה במהלך העזיבה הבהולה של וייטנאם. למרות הייאוש מלעזוב את וייטנאם והצורך לחיות בארצות הברית הלא מוכרת, רבים מהפליטים מתחילים להסתגל. מין שותק ומתבודד עד שהוא פוגש את אדי, הטבח של המחנה (פורסט ויטאקר). בינתיים, טאי וחברו דוק מוצאים את עצמם מאוהבים בשתי פליטות. טאי מתאהב בת'וי הואה, בתו של גנרל וייטנאמי מודח. דוק מתאהב מחדש בחברתו לשעבר מווייטנאם, כעת אישה נשואה לא מאושרת. פטריק סווייזי – סמל רובאות ג'ים לאנס פורסט ויטאקר – אדי דון דוונג – טאי טראן היפ ת'י לה – ת'וי הואה בילינג'ר סי. טראן – דוק קתלין לוונג – אישה שנייה קיאוו צ'ין – קיאוו טרונג נגוין – מין הסיפור נכתב על ידי אחיו הצעיר של הבמאי, טוני בוי. שני האחים הגיעו לארצות הברית עם משפחתם ב-1975, כפליטים מווייטנאם. הקרנת הבכורה של הסרט הייתה ב-19 בינואר 2001, בפסטיבל סאנדנס, שם הוא היה מועמד לפרס מטעם חבר השופטים. הסרט זכה בעיקר לביקורות חיוביות, על אף שרבים טענו שהסרט היה כל כך סנטימנטלי עד שפרטים אבדו. ב"ניו יורק טיימס" כתב מבקר הקולנוע דייב קהר: ”לא סרט מזיק, אלא פשוט סרט שמושך יותר מדי במיתרי הלב”. המגזין "וראייטי" שיבח את השחקנים, ”סווייז וויטאקר יעילים מבלי למתוח במיוחד את טווח המשחק שלהם, בעוד דוונג, שכיכב יחד עם הארווי קייטל ב"שלוש עונות", מביא אנדרסטייטמנט חגיגי וחום שמשרתים את תפקידו היטב. עם זאת, הם מתחו ביקורת על הבמאי ש"מתמקד בבוטות בפניהם התמימות של שני ילדים ונותן להתפתחות הקשר בן אדי למין תחושה מחממת-לב מלאכותית והדיאלוג ביניהם נשמע מוכוון אג'נדה”. "דרקון ירוק", במסד הנתונים הקולנועיים IMDb (באנגלית) "דרקון ירוק", באתר AllMovie (באנגלית) "דרקון ירוק", באתר Rotten Tomatoes (באנגלית) "דרקון ירוק", באתר Box Office Mojo (באנגלית) "דרקון ירוק", באתר Metacritic (באנגלית) "דרקון ירוק", במסד הנתונים הקולנועיים KinoPoisk (ברוסית) Gonzalez, Ed (15 במאי 2002). "Review: Green Dragon". Slant Magazine. ארכיון מ-4 בינואר 2024. נבדק ב-4 בינואר 2024. {{cite web}}: (עזרה) "Green Dragon (2001)". The A.V. Club. ארכיון מ-4 בינואר 2024. נבדק ב-4 בינואר 2024. {{cite web}}: (עזרה) "Green Dragon - Full Cast & Crew". TV Guide. ארכיון מ-4 בינואר 2024. נבדק ב-4 בינואר 2024. {{cite web}}: (עזרה) "Green Dragon". Rotten Tomatoes. ארכיון מ-4 בינואר 2024. נבדק ב-4 בינואר 2024. {{cite web}}: (עזרה) Kehr, Dave (19 ביולי 2002). "FILM REVIEW; Sustaining Asian Roots in American Soil". The New York Times. ארכיון מ-4 בינואר 2024. נבדק ב-4 בינואר 2024. {{cite web}}: (עזרה) Rooney, David (22 בינואר 2001). "Green Dragon". Variety. ארכיון מ-4 בינואר 2024. נבדק ב-4 בינואר 2024. {{cite web}}: (עזרה)
בנק זרעים

בנק זרעים מאחסן זרעים במטרה לשמר מגוון גנטי, לכן אפשר לראות בו סוג של בנק גנים. לאחסון זרעים סיבות רבות: מטרה אחת היא שמירת גנים הנחוצים למגדלי הצמחים כדי להגדיל את התפוקה, ליצור עמידות למחלות וליובש, להגדיל את הערך התזונתי, לשפר את הטעם ועוד. מטרה נוספת היא שימור המגוון הביולוגי על ידי שמירת מיני צמחים מוגנים או נדירים. צמחים רבים שהיו בשימוש בימים עברו, נדירים היום; בנק הזרעים מאפשר לשמר את ערכם ההיסטורי והתרבותי. אוספי זרעים,  הנשמרים בתנאי טמפרטורה ולחות מבוקרים, מוגנים נגד אסונות טבע, התפרצות מחלות או מלחמות. בנק הזרעים, בדומה לספרייה, מכיל מידע בעל ערך רב על אסטרטגיות שפותחו לצורך המאבק במצוקת הצמחים, מידע בו ניתן להשתמש ליצירת שינויים גנטיים בזרעים קיימים. מרבית הבנקים הללו ממומנים מכספי ציבור והזרעים עומדים לרשותם של חוקרים, לתועלת הציבור לבנק הזרעים תפקיד חשוב בשיכוך תנודות בצפיפות אוכלוסיות צומח, בהוותו מבלע ליבולים גדולים מעבר לכושר הנשיאה של השטח, ומקור להתחדשות אחרי מחזורי יבול דלים. יש להבדיל בין זרעים שמקורם בבנק הזרעים לכאלו שמקורם ביבול השנה הקודמת. מקצת יבול אותה שנה אכן יכול להיכנס אל בנק הזרעים, אך הסבירות לנביטה אינה גדולה בשל מנגנוני עיכוב נביטה האופייניים למינים במערכת הכוללת בנק זרעים. רוב הצומח החד שנתי אכן מקורו בבנק הזרעים, אך במקרים בהם נמנעה טריפה, יבול השנה שעברה יקדים לנבוט ויהיה בעל יתרון תחרותי ניכר. במערכת אקולוגית ישנה זרימה מתמדת של זרעים אל בנק הזרעים וממנו. קצב הזרימה נקבע על פי מאפייני המערכת, דוגמת תנועת המצע (חול, לס, קרקעות כבדות), תנובת הצומח ומגוון טורפי הזרעים (מכרסמים, ציפורים, נמלים וחרקים אחרים). גידול בבנק הזרעים נעשה על ידי בעיקר על ידי תנובת הצומח המקומי וכן על ידי יבוא זרעים בצורות שונות (רוח, מים, חיות וכדומה). בנק הזרעים מצטמצם בשתי דרכים - בעיקר בשל נביטת הזרעים אך גם על ידי טריפתם מאחר שטורפי הזרעים מתמקדים ביבול הזרעים הנוכחי יותר מאשר חיפוש ומיצוי תנובות שנים עברו. בבנק הזרעים נמצאים בדרך כלל זרעים שנוצרו ביותר מעונת רבייה אחת. גילם של הזרעים בבנק הזרעים תלוי בחיוניות של הזרעים ובסוג מנגנון עיכוב הנביטה שלהם. בחלק מהמינים הזרעים שומרים על חיוניות במשך שנים ספורות בלבד (למשל במשפחת הדגניים) אך במרבית המינים מגיעה החיוניות לעשר עד עשרים שנים. יש מינים שהזרעים שלהם שומרים על חיוניות במשך עשרות רבות של שנים ואפילו מאות שנים (בסוג לוטוס, למשל). כספת הזרעים הגלובלית של סבאלברד ספריית זרעים מדיה וקבצים בנושא בנק זרעים בוויקישיתוף
ג'ו אבוט

ג'וזף ב. "ג'ו" אבוט (באנגלית: Joseph B. "Jo" Abbott‏; 15 בינואר 1840 – 11 בפברואר 1908) היה עורך דין, שופט, קצין בצבא הקונפדרציה, חבר בבית הנבחרים של טקסס וחבר בבית הנבחרים של ארצות הברית מטקסס. ג'וזף ב. אבוט נולד ב-15 בינואר 1840 לוויליאם ומרי (לבית מקמילן) אבוט במחוז מורגן, אלבמה, ליד דיקייטר, ולמד בבתי הספר הציבוריים. הוריו שניהם נולדו ליד פטרסבורג, וירג'יניה. אביו ויליאם היה חייל במלחמת 1812, והוצב בנורפוק, וירג'יניה. אבוט עבר עם הוריו למחוז פריסטון, טקסס, בשנת 1853. הוא התחנך על ידי המלומד פרנקלין לאגולין יואקום, נשיא קולג' לריסה ואביו של בנג'מין פרנקלין יואקום, וג'ורג' פ. אליסון, שהפעיל בית ספר קלאסי במחוז פריסטון. הוא החל ללמוד משפטים בשנת 1859 והמשיך בנוהג זה עד תחילת מלחמת האזרחים האמריקנית. אבוט נכנס לשירות של צבא הקונפדרציה במלחמת האזרחים כלוטננט משנה זוטר, ובסופו של דבר הפך ללוטננט ראשון בפלוגה B של רגימנט הפרשים ה-12 של טקסס. הוא לחם בלפחות חצי תריסר קרבות כולל הקרב על קותון פלאנט, קרב היל פלזנט וקרב ילו באיו, בהם נפצע ונכה במשך חודשים רבים. מאוחר יותר הוא הצטרף שוב לפיקודו ונשאר בו עד תום המלחמה. לאחר תום המלחמה הוא חידש את לימודי המשפטים ונכנס למשרדו של לוצ'לין ג'. פארר בספרינגפילד, מחוז לימסטון, טקסס, וקיבל הנחיות מד. וו. פנדרגאסט. אבוט התקבל ללשכת עורכי הדין על ידי רוברט ס. גולד, שהפך לשופט העליון של בית המשפט העליון בטקסס. לאחר שקיבל רישיון באוקטובר 1866, החל לעסוק בעריכת דין בספרינגפילד כשותף של פארר. הוא עבר למחוז היל ב-1867, שם לימד בבית ספר במשך חמישה חודשים. הוא חזר למקצועו המשפטי לאחר שמערכת המשפט המחוזית אורגנה ב-1868. ב-15 בדצמבר 1868 הוא נישא לרוונה סטורגיס מהילסבורו, בתם של ג'יימס וו. ל. ומרתה סטורגיס. הוא היה חבר בבית הנבחרים של טקסס מ-1870 עד 1873 הוא מונה לשופט מחוזי במחוז השיפוט העשרים ושמונה על ידי המושל אורן מ. רוברטס. בשנת 1880, הוא נבחר לכהונה מלאה של ארבע שנים לתפקיד זה. בשנת 1886, הוא נבחר כדמוקרט לבית הנבחרים של ארצות הברית, וכיהן בתפקיד זה עד סוף הקונגרס ה-54 בשנת 1897. לאחר שעזב את הקונגרס, הוא חידש את הקריירה המשפטית שלו בהילסבורו, טקסס, שם נפטר ב-11 בפברואר 1908. מדיה וקבצים בנושא ג'ו אבוט בוויקישיתוף ג'ו אבוט, באתר המדריך הביוגרפי של הקונגרס של ארצות הברית (באנגלית) ג'ו אבוט, באתר "Find a Grave" (באנגלית) "Abbott, J. B." Civil War Soldiers. National Park Service. Kemp, Louis Wiltz (1 בפברואר 1996). "Yoakum, Franklin Laughlin (1819–1891)". The Handbook of Texas Online. Texas State Historical Association. {{cite web}}: (עזרה) Orozco-Vallejo, Mary M. (1 בפברואר 1996). "Yoakum, Benjamin Franklin (1859–1929)". The Handbook of Texas Online. Texas State Historical Association. {{cite web}}: (עזרה) Hooker, Anne W. (בנובמבר 1994). "Abbott, Joseph (1840–1908)". The Handbook of Texas Online. Texas State Historical Association. {{cite web}}: (עזרה) "Joseph "Jo" Abbott". Texas Legislators: Past & Present. Legislative Reference Library of Texas.
אתר (אקולוגיה)

אתר (Site) הוא שטח קטן שבו, מבחינת האורגניזם, יש תנאים פיזיים אחידים במידה רבה; או שטח קטן שבו הגורמים שמשפיעים על האורגניזם אחידים במידה מרובה והפרטים החיים בו נמצאים באינטראקציה ישירה האחד עם השני ומחלקים ביניהם את אותו מאגר של משאבים. וגם - תחום החיים של פרט בוגר אחד. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אולין ולבורן

אולין ולבורן (באנגלית: Olin Wellborn‏; 18 ביוני 1843 - 6 בדצמבר 1921) היה חבר בית הנבחרים של ארצות הברית מטקסס ושופט מחוזי של ארצות הברית בבית המשפט המחוזי של ארצות הברית במחוז הדרומי של קליפורניה. ולבורן נולד ב-18 ביוני 1843, בקמינג, מחוז פורסיית', ג'ורג'יה, ולמד בבתי הספר הנפוצים, אוניברסיטת קרוליינה הצפונית בצ'אפל היל וסיים את לימודיו באוניברסיטת אמורי ב-1862. הוא התגייס לצבא הקונפדרציה בשנת 1861 ושירת לאורך כל מלחמת האזרחים האמריקנית, והשיג דרגת קפטן בפלוגה B, רגימנט הפרשים של ג'ורג'יה ה-4. בתום המלחמה הוא התיישב באטלנטה, ג'ורג'יה. הוא למד משפטים, התקבל ללשכת עורכי הדין ונכנס למשרד פרטי באטלנטה מ-1866 עד 1871. הוא המשיך לעסוק באופן פרטי בדאלאס, טקסס החל משנת 1871. ולבורן נבחר כדמוקרט ממחוז הקונגרס ה-3 של טקסס וממחוז הקונגרס ה-6 של טקסס לבית הנבחרים של ארצות הברית של הקונגרס ה-46 של ארצות הברית ולשלושת הקונגרסים שאחריו, וכיהן מ-4 במרץ 1879 ועד 3 במרץ 1887. הוא היה יושב ראש הוועדה לענייני האינדיאנים במהלך הקונגרסים ה-48 וה-49. הוא נכשל בניסיונו להיבחר מחדש ב-1886 לקונגרס ה-50 של ארצות הברית. לאחר עזיבתו את הקונגרס, ולבורן חידש את העיסוק הפרטי בסן דייגו, קליפורניה מ-1887 עד 1893, ובלוס אנג'לס, קליפורניה החל מ-1893. ולבורן מונה על ידי הנשיא גרובר קליבלנד ב-25 בפברואר 1895, למושב בבית המשפט המחוזי של ארצות הברית במחוז הדרומי של קליפורניה שפונה על ידי השופטת ארסקין מאיו רוס. הוא אושר על ידי הסנאט של ארצות הברית ב-1 במרץ 1895, וקיבל את המינוי שלו באותו יום. שירותו הסתיים ב-31 בינואר 1915, עקב פרישתו. ולבורן מת ב-6 בדצמבר 1921 בלוס אנג'לס, קליפורניה. הוא נקבר בבית הקברות רוזדייל (כיום בית הקברות אנגלוס-רוזדייל) בלוס אנג'לס. בתו של ולבורן נישאה לברטון אי גרין, מייסד שותף של בוורלי הילס, קליפורניה. מדיה וקבצים בנושא אולין ולבורן בוויקישיתוף אולין ולבורן, באתר המדריך הביוגרפי של הקונגרס של ארצות הברית (באנגלית) אולין ולבורן, באתר "Find a Grave" (באנגלית) "Wellborn, Olin - Federal Judicial Center". www.fjc.gov. אולין ולבורן, באתר המדריך הביוגרפי של הקונגרס של ארצות הברית (באנגלית) Kestenbaum, Lawrence. "Wellborn". The Political Graveyard. נבדק ב-8 ביולי 2010. {{cite news}}: (עזרה)
כריסטופר אפסון

כריסטופר קולומבוס אפסון (באנגלית: Christopher Columbus Upson‏; 17 באוקטובר 1829 - 8 בפברואר 1902) היה חבר בית הנבחרים של ארצות הברית מטקסס. אפסון, שנולד ב-17 באוקטובר 1829 ליד סירקיוז, ניו יורק, למד בבתי הספר הנפוצים וב-Williams College, ויליאמסטאון, מסצ'וסטס. הוא למד משפטים, התקבל ללשכת עורכי הדין ב-1851 והחל לעסור בכך בסירקיוז, ניו יורק, ב-1851. הוא עבר לסן אנטוניו, טקסס, בשנת 1854 ועסק בעריכת דין. במהלך מלחמת האזרחים שירת בצבא הקונפדרציה כעוזר מתנדב, בדרגת קולונל, במטה הגנרל וו. ה. ק. וייטינג. הוא מונה על ידי השופט השותף מטעם הקונפדרציה של אריזונה ב-1862. אפסון נבחר כדמוקרט לקונגרס ה-46 כדי למלא את המקום הפנוי שנגרם על ידי מותו של גוסטב שלייכר. הוא נבחר מחדש לקונגרס ה-47 וכיהן מ-15 באפריל 1879 עד 3 במרץ 1883. הוא נכשל בניסיונו להיבחר מחדש ב-1882. הוא חידש את עריכת הדין בסן אנטוניו, טקסס, ומת שם ב-8 בפברואר 1902. אפסון נקבר בבית הקברות מס' 1 של העיר סן אנטוניו. כריסטופר אפסון, באתר המדריך הביוגרפי של הקונגרס של ארצות הברית (באנגלית) כריסטופר אפסון, באתר "Find a Grave" (באנגלית)
תחום תפוצה

תחום תפוצה (באנגלית: Range) הוא כל התחום הגאוגרפי שבו חי טקסון מסוים; או סך כל המקומות בהם נמצא הטקסון באופן טבעי. אין לבלבל עם מרכז תפוצה של מינים מבויתים או פראיים שונים או עם פיזור (אנ') של פרטים מעבר לטווח של אוכלוסייה הצפופה הטבעית. ישנם זנים קוסמופוליטיים בעלי תחום תפוצה רחב וגבוה או יכולת לנדוד ולעבור אזורים רבים מהכדור ולעומתם מינים אנדמיים החיים רק במקומות ספורים. בין שני הניגודים קיימים טווחים רבים, אשר לרוב מקושרים ללוחות היבשה והסביבות הטבעיות בהם ומינים רבים מקושרים ליבשת אחת או שתיים בעלי טווח סביבות מחיה דומות, הכל על פי התאמת המין להישרדות בהם. למשל, תחום התפוצה של צמחים שאינם דורשים תנאים מיוחדים לקיומם ולהתרבותם, יהיה ברוב המקרים רחב יותר מתחום תפוצתם של צמחים בעלי דרישות אקולוגיות (תנאי חיים) מיוחדות. לעיתים אוכלוסייה של מין מתפצלת באזור חיותו בדרך טבעית בצורה הקרויה התפלגות תפוצה (אנ'), אשר נוצרת עקב איבוד הקשר של קבוצה של בני המין אל האחרת, מה שגורר היווצרות של מינים חדשים. דבר זה נראה למשל באיי גלאפגוס למינים שונים כמו צבי יבשה ופרושיים. תחום תפוצה מקוטע (באנגלית: Disjunct Distribution) הוא תחום תפוצה שאינו רציף, כלומר, תחום שבתוכו יש שטחים גדולים מאוד בהם לא נוכחים בכלל פרטים של הטקסון המדובר או תחום שבו יש אוכלוסיות של הטקסון המבודדות זו מזו בידוד רבייתי. לאורגניזמים שחיים באיים יש לעיתים קרובות תחום תפוצה מקוטע. תחום תפוצה מקוטע נוצר בדרך כלל בגלל התפוצה הגאוגרפית של בית הגידול או בגלל שינויים במבנה הגאוגרפי של תחום התפוצה (למשל נדידת יבשות) או בתנאים הפיזיים בתחום התפוצה (למשל תקופות קרחוניות), בטווח זמנים בקנה מידה גאולוגי. דוגמה למין בעל תחום תפוצה מקוטע היא השיטה המלבינה, אשר חוקרים מאמינים כי זרעיה צפו והגיעו לארץ ישראל דרך הנילוס הקדום. ז'אן-מארק דופור-דרור, הצמחים הפולשים בישראל, מהדורה שנייה מורחבת ומעודכנת, תשע״ט – 2019, מסת"ב 978-965-90466-8-3 ערך זה הוא קצרמר בנושא ביולוגיה ובנושא גאוגרפיה. אתם מוזמנים לתרום לוויקיפדיה ולהרחיב אותו.
Keep Me Fed

Keep Me Fed הוא אלבום האולפן הרביעי של להקת הרוק המקסיקנית דה וורנינג, שיצא לאור ב-28 ביוני 2024 תחת הלייבל "לאווה רקורדס". שישה שירים מתוך האלבום יצאו לאור כסינגלים. הסינגל הראשון, "More", הגיע למקום ה-36 במצעד ה־Billboard Mainstream Rock, ונשאר במצעד במשך שבעה שבועות. הסינגל השני, "S!CK", הגיע למקום השמיני באותו מצעד, ונשאר למשך 20 שבועות. כמו כן, הוא נכנס לרשימת "שירי הרוק והמטאל הטובים ביותר של 2024 (עד כה)" של המגזין "Loudwire". דניאלה ויאריאל – שירה וליווי, גיטרה פאולינה ויאריאל – תופים, קולות רקע, שירה משותפת (ברצועה 9) אלחנדרה ויאריאל – גיטרה בס Anton DeLost – מפיק, מיקס, הנדסה, גיטרה, מקלדת, כלי הקשה דן לנקסטר – מפיק שותף (ברצועות 1, 10 ו-12), וקולות רקע (ברצועות 1 ו-12) קווין "בון" היסינק – מפיק נוסף, וגיטרה (ברצועה 6) דייגו מג'יה – עוזר להנדסת הקלטה טד ג'נסן – מאסטרינג בראיון, פאולינה הסבירה את המשמעות שמאחורי העיצוב של עטיפת האלבום, כאנלוגיה לתרבות הצריכה: "התמונה מציגה סצנה מלאה בשפע, ואנחנו גם שחקניות במשחק השפע הזה. יש יותר מדי מכל דבר על השולחן, ואנשים, שנראים מאוד מכובדים, צורכים הרבה יותר ממה שהם צריכים. וזה מה שאנחנו מנסים לעצור – או לפחות להאט – את ה'אורגיה' הזו, אבל בסופו של דבר, עצוב לומר, אנחנו עדיין משתתפים בה – בשולחן הזה, שמייצג את מה שאנחנו חווים ביומיום, ואת הניסיון שלנו להילחם, בדרכנו הקטנה". Daly, Rhian (11 במרץ 2024). "The Warning Share Details of New Album Keep Me Fed". uDiscoverMusic. נבדק ב-28 ביוני 2024. {{cite web}}: (עזרה) "Rock's Hottest Rising Band the Warning Announce New Album Keep Me Fed Out June 28". Metal Planet Music. 2024-05-16. ארכיון מ-2024-05-24. נבדק ב-2024-06-21. "The Best Rock + Metal Songs of 2024 (So Far)". Loudwire. 10 ביולי 2024. נבדק ב-11 ביולי 2024. {{cite web}}: (עזרה) Cap, Chris (2024-07-24). "THE WARNING - Interview Paulina Villarreal Vélez". Hard Force (בצרפתית). נבדק ב-2024-07-29.
בורגוס (פירושונים)

האם התכוונתם ל... בורגוס – עיר בצפון ספרד מחוז בורגוס – מחוז בצפון ספרד אישים: חרמן בורגוס - כדורגלן ארגנטינאי רפאל פריבק דה בורגוס - מנצח ספרדי בורגס